- Hindi News
- National
- केरल में राष्ट्रवादी संगठनों पर हमलों का विरोध, राष्ट्रीय जनाधिकार मंच का धरना, ज्ञापन सौंपा
केरल में राष्ट्रवादी संगठनों पर हमलों का विरोध, राष्ट्रीय जनाधिकार मंच का धरना, ज्ञापन सौंपा
बालोतरा. एसडीएम को ज्ञापन सौंपते हुए।
भास्कर संवाददाता | बालोतरा
केरलमें राष्ट्रवादी संगठनों पर हो रहे हमलों के विरोध में राष्ट्रीय जनाधिकार मंच के तत्वावधान में गुरुवार को शहर के डाक बंगला परिसर में धरना एवं रैली का आयोजन किया गया। इसके बाद कार्यकर्ताओं ने एसडीएम को राष्ट्रपति के नाम ज्ञापन सौंपा।
सभा को संबोधित करते हुए संयोजक भवानीशंकर गौड़ ने कहा कि केरल में मार्क्सवादी पार्टी के शासन में आते ही संघनिष्ठ कार्यकर्ताओं एवं संघ प्रेरित संगठन के कार्यकर्ताओं पर दमन, हिंसा एवं आपराधिक कार्रवाई का दौर रुकने का नाम ही नहीं ले रहा है। इससे पूरे देश के लोग आहत है। संगठन में ही शक्ति है। उन्होंने कहा केरल में हो रही दमनकारी कार्रवाई बंद होनी चाहिए। निर्मल लूंकड़ ने सभी को मिल कर इस तरह के आपराधिक कार्रवाई पर लगाम लगाने की बात कही। विहिप के प्रांतीय संगठन मंत्री ईश्वर कुमार ने कहा कि साम्यवादी संगठनों की भूमिका शुरू से ही राष्ट्र विरोधी रही है तथा इन पर शीघ्र कार्रवाई करनी चाहिए। केंद्र सरकार को हस्तक्षेप कर राज्य सरकार को बर्खास्त कर राष्ट्रपति शासन लागू करना चाहिए। संघ के विभाग कार्यवाह देवेंद्र कुमार ने केरल में हुई कार्रवाई की निंदा करते हुए कार्रवाई की मांग की। भाजपा महिला मोर्चा अध्यक्ष विजयलक्ष्मी राजपुरोहित जगदीश निंबार्क ने भी अपने विचार व्यक्त किए। इस अवसर पर भाजपा नगर अध्यक्ष राजेश जैन, महामंत्री भरत मोदी, जिला मंत्री भवानीसिंह टापरा, रमेश गुप्ता, बंशीलाल माली, भीमाराम माली, पार्षद पुष्पराज, पुखराजसिंह, मांगीलाल सांखला, डॉ. मानवेंद्र परिहार, मांगीलाल सहित बड़ी संख्या में लोग उपस्थित थे।
रैलीनिकाल सौंपा ज्ञापन
धरनाप्रदर्शन के बाद बालोतरा, पचपदरा, समदड़ी, सिवाना सहित आसपास के क्षेत्रों से आए कार्यकर्ताओं ने शहर के मुख्य मार्गो से रैली निकालते हुए उपखंड कार्यालय पहुंचे। जहां एसडीएम प्रभातीलाल जाट को राष्ट्रपति के नाम ज्ञापन सौंपकर केरल में हो रही हिंसा के विरोध में नारे लगाते हुए ठोस कार्रवाई की मांग की। रैली में तमाम लोग शामिल थे।
tgl_Latn sot_Latn hin_Deva hin_Deva hin_Deva npi_Deva hin_Deva hin_Deva hin_Deva hin_Deva